DIVINA-COMEDIA-TA-WEB	Mos trapàuem ja tan luenh dera seuva, que non m’aurie estat possible desnishar-la, per mès que virèsse era vista entà darrèr, quan mos trapèrem ua legion d’amnes, que venguie ath long deth ribàs: Cada ua d’eres me guardaue, tau que sòlen guardar-se de nets, es uns damb es auti, es umans ena escassa lum deth plen, e avedauen entà nosati es pestanhes, coma ac hè un sarte vielh entà en.hilar era agulha.